[{"text_idx": "#000000", "text": "\u201dLea Artibai eskualdeko enpresak lan eta bizi euskaraz\u201d"}, {"text_idx": "#000001", "text": "Aurrera berbie lehiaketarekin ekin zioten girotze-lanari, eta euskal kulturako eta laneko euskal hitzekin jolastuz egin zuten. Saioaren amaieran sari ederrak banatu zituzten irabazle eta parte-hartzaileen artean."}, {"text_idx": "#000003", "text": "Gainera, ibilaldian zehar, ingurua hobeto ezagutzeko aukera izan zuten bertaratu zirenek, ibilaldian parte hartu zuten bi adituei esker: Pedro Olabarria \u201dTxasiok\u201d, Markinako Beko Benta eskola publikoko irakasle izandakoak eta gaur egun inguruko historia jasotzeko lanetan murgilduta dabilen gizonak Larrusen dagoen edurzuloari ematen zitzaion erabilerari buruzko azalpenak eman zituen. Eta Arantxa Bodego geologian doktoreak eta meatzeen eta herri lanen ingeniaritza teknikoko unibertsitate eskolan irakaslea den emakumeak Santa Eufemiko lurrak daukan materia bereziari eta inguruko harrobiei buruzko azalpenak eman zituen. Benetan azalpen interesgarriak Pedrorenak eta Arantxarenak!"}, {"text_idx": "#000004", "text": "Ibilaldiari bukaera emateko hamaiketako ederra egin zuten guztiek Santa Eufemiko zelaian. Ondoren, bazkaltzera joan ziren Ikestei jatetxera, eta postre bezala Oihan Vegaren \u201deuskeraren espektakulue\u201d monologoaz gozatu zuten."}, {"text_idx": "#000008", "text": "Lana euskalduntzeko martxan dauden ekimen batzuk jaso ditugu. Ezezagunak dira, baina emaitza nabarmenak eman dituzte. Ulman paketatzeko makinak euskaldundu dituzte, Danobaten produkzioko dokumentazioa euskaraz sortzen dute, eta Fagorren Kontseilu Orokorra arnasbide bilakatu dute."}]